A Sage zufolge[2] soll da Kapuzinerpater Bernhard vo Trier Schloß und Ståd 1631 vor da Plünderung duach de Truppen vom schwedischen Kine Gustav Adolf duach sei Pfiffigkeit grettet ham. Nåchdem er de Schlüssel da Ståd übergeben hat, laßt da schwedische Kine vernehma, daß er's sehr schad findn dad, des erst wenige Jåhr zvor fertiggstellte Schloß niederbrenna zum miaßn, da er's leida net mit nåch Schweden nehma kunnt. Da Kapuziner meint jedoch, er kannt des duachaus doa, er miaßat es einfach dorthi rolln. Fragend runzelt Gustav Adolf de Stirn und da schlaue Pater verweist auf de unta am jedn vo de vei Fensta eigemeißelten Radln (des Mainzer Wappn). Daraufhi muaß da Kine lacha und vazicht auf a Zerstörung.